
Az alsó- és középfokú építésrendészeti jog változásai a járások felállításával

A Magyary Program céljainak megvalósítása és ezen belül az alsófokú államigazgatási feladatok újraszervezése jelentősen befolyásolta az építési hatósági feladatokkal rendelkező szervek struktúráját. Tanulmányunkban az építési jog két elkülönült területe – építésrendészeti jog, településfejlesztési jog – közül az építésrendészeti jog területén bekövetkezett változásokat kívánom felvázolni, hiszen e területen a jelentős szervi és hatásköri változások eredményeként három elkülönült szerv, szervezeti egység rendelkezik elsőfokú hatáskörrel: (1) járásszékhely település jegyzője; (2) járási törzshivatal; (3) járási építésügyi hivatal/megyeszékhely járási építésügyi és örökségvédelmi hivatal.
Dolgozatunkban az építésügyi igazgatásban, valamint az örökségvédelemben – az egységesített szervezetrendszer okán – bekövetkezett hatásköri és illetékességi változásokat, az új struktúra kialakításának okait, valamint a lehetséges jövőbeni változtatásokat kívánjuk ismertetni. 



